CELEX: 52016PC0607
Language: da
Date: 2016-09-14
Title: Forslag til EUROPA-PARLAMENTETS OG RÅDETS AFGØRELSE om ændring af afgørelse (EU) 2015/435 om mobilisering af margenen til uforudsete udgifter

EUROPA-KOMMISSIONEN
            Bruxelles, den 14.9.2016
            COM(2016) 607 final
            Forslag til
            EUROPA-PARLAMENTETS OG RÅDETS AFGØRELSE
            om ændring af afgørelse (EU) 2015/435 om mobilisering af margenen til uforudsete udgifter
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               
                  Europa-Parlamentet og Rådet besluttede den 17. december 2014 at mobilisere margenen til uforudsete udgifter i 2014 for at reagere på de uforudsete omstændigheder, der var opstået efter fastsættelsen i februar 2013 af betalingsloftet at den flerårige finansielle ramme (FFR) for 2014 og at forøge betalingsbevillingerne på Den Europæiske Unions almindelige budget for regnskabsåret 2014 ud over betalingsloftet.
               
               
                  Ved afgørelsen modregnes det beløb, der blev mobiliseret i 2014, mod margenerne under betalingslofterne for årene 2018 til 2020. Budgetforslaget for 2017 viser, at der findes en stor margen under betalingsloftet for 2017, mens der i henhold til de mellemfristede betalingsprognoser frem til 2020, som Kommissionen fremlagde i forbindelse med midtvejsevalueringen af den flerårige finansielle ramme
                     1
                  , forventes et stigende pres på betalingslofterne for årene 2018-2020. Kommissionen foreslår derfor at ændre ovennævnte afgørelse ved at modregne det i 2014 mobiliserede beløb mod de margener, der er til rådighed under betalingsloftet i 2017.
               
               
                  Ved mobiliseringen af margenen til uforudsete udgifter i 2014 inkluderede EU-institutionerne et beløb på 350 mio. EUR i mobiliseringsafgørelsen, men uden at dette beløb blev modregnet, i afventning af en aftale om behandlingen af betalinger for særlige instrumenter, og de anmodede Kommissionen om i rette tid at forelægge et forslag. Midtvejsprognoserne for betalinger viser, at betalingslofternes tilstrækkelighed afhænger af en aftale, der bekræfter, at betalingsbevillingerne knyttet til særlige instrumenter opføres i budgettet ud over lofterne på samme måde som de forpligtelser, de stammer fra. Det foreslås derfor ikke at modregne dette beløb. 
               
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om ændring af afgørelse (EU) 2015/435 om mobilisering af margenen til uforudsete udgifter
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, samarbejde på budgetområdet og forsvarlig økonomisk forvaltning
                  2
               , særlig punkt 14, andet afsnit,
            
            
               under henvisning til forslag fra Kommissionen, og
            
            
               ud fra følgende betragtninger:
            
            
               (1)I artikel 13 i Rådets forordning (EU, Euratom) nr. 1311/2013
                  3
                er der fastsat en margen til uforudsete udgifter på op til 0,03 % af Unionens bruttonationalindkomst.
            
            
               (2)Kommissionen har i henhold til artikel 6 i forordning (EU, Euratom) nr. 1311/2013 beregnet det absolutte beløb for margenen til uforudsete udgifter i 2014
                  4
               .
            
            
               (3)Ved afgørelse (EU) 2015/435
                  5
                mobiliserede Europa-Parlamentet og Rådet margenen til uforudsete udgifter i 2014 for at muliggøre finansiering ud over betalingsloftet på 3 168 233 715 EUR. Der blev inkluderet et beløb på 350 mio. EUR i betalingsbevillinger i mobiliseringen af margenen til uforudsete udgifter i afventning af en aftale om betalingerne for så vidt angår andre særlige instrumenter. Det blev besluttet at modregne et beløb på 2 818 233 715 EUR over perioden 2018-2020 og at opfordre Kommissionen til i rette tid at forelægge et forslag vedrørende det resterende beløb på 350 mio. EUR.
            
            
               (4)Betalingsbevillinger knyttet til anvendelsen af særlige instrumenter opføres på budgettet ud over de relevante betalingslofter i den flerårige finansielle ramme. Som følge heraf er det kun nødvendigt at mobilisere margenen til uforudsete udgifter i 2014 for et samlet beløb af 2 818 233 715 EUR i betalingsbevillinger, og det er ikke nødvendigt at inkludere og modregne det supplerende beløb på 350 mio. EUR.
            
            
               (5)I henhold til den mellemfristede betalingsprognose, der blev fremlagt i forbindelse med midtvejsevalueringen, forventes der et pres på de årlige betalingslofter i årene 2018-2020.
            
            
               (6)Budgetforslaget for 2017 viser, at der findes en margen under betalingsloftet på 9,6 mia. EUR, hvilket giver mulighed for at modregne det fulde beløb, der blev mobiliseret i 2014.
            
         
         
            
               (7)Afgørelse (EU) 2015/435 bør derfor ændres i overensstemmelse hermed —
            
            
               VEDTAGET DENNE AFGØRELSE: 
            
            
               Artikel 1
            
            
               I afgørelse (EU) 2015/435 foretages følgende ændringer:
            
            
               1.
                     Artikel 1 affattes således:
            
            
               "Artikel 1 
            
            
               Margenen til uforudsete udgifter mobiliseres for at forsyne Den Europæiske Unions almindelige budget for regnskabsåret 2014 med et beløb på 2 818 233 715 EUR i betalingsbevillinger ud over det betalingsloft, der er fastsat i den flerårige finansielle ramme (FFR)."
            
            
            
               2.
                     Artikel 2 affattes således:
            
            
               "Artikel 2
            
            
               Beløbet på 2 818 233 715 EUR modregnes via margenen under betalingsloftet for 2017.".
            
            
               Artikel 2
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  COM(2016) 603 af 14.9.2016. 
               
               
                  
                     (2)
                  EUT C 373 af 20.12.2013, s. 1.
               
               
                  
                     (3)
                  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (4)
                  Meddelelse fra Kommissionen til Rådet og Europa-Parlamentet af 20. december 2013 om teknisk justering af den finansielle ramme for 2014 på grundlag af udviklingen i BNI (COM(2013) 928).
               
               
                  
                     (5)
                  Europa-Parlamentets og Rådets afgørelse (EU) 2015/435 af 17. december 2014 om mobilisering af margenen til uforudsete udgifter (EUT L 72 af 17.3.2015, s. 4).